CELEX: 62020TN0160
Language: hu
Date: 2020-03-27 00:00:00
Title: T-160/20. sz. ügy: 2020. március 27-én benyújtott kereset – 3M Belgium kontra ECHA

15.6.2020   
            
            
               HU
            
            
               Az Európai Unió Hivatalos Lapja
            
            
               C 201/31
            
         
      2020. március 27-én benyújtott kereset – 3M Belgium kontra ECHA
      (T-160/20. sz. ügy)
      (2020/C 201/43)
      Az eljárás nyelve: angol
      
         Felek
      
      
         Felperes: 3M Belgium (Diegem, Belgium) (képviselők: J. P. Montfort és T. Delille ügyvédek)
      
         Alperes: Európai Vegyianyag-ügynökség
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az ECHA-nak „a különös aggodalomra okot adó anyagoknak a REACH-rendelet (1) XIV. mellékletébe esetlegesen felveendő anyagok jelöltlistájára való felvételére”vonatkozó, 2020. január 16-i (ECHA/01/2020) határozatát a „perfluorbután-szulfonsav (PFBS) és sói” felvétele tekintetében;
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresetének alátámasztása érdekében a felperes két jogalapra hivatkozik.
      
                  1.
               
               
                  Az első, arra alapított jogalap, hogy a megtámadott határozatot a REACH-rendelet 57. cikkének f) pontjában foglalt követelmények megsértésével fogadták el, és az alperes nyilvánvaló értékelési hibát követett el, mivel nem bizonyította, hogy az érintett anyag valószínűleg súlyos hatást gyakorol az emberi egészségre és a környezetre.
               
            
                  2.
               
               
                  A második, arra alapított jogalap, hogy a megtámadott határozatot a jogbiztonság elvének – ideértve az előreláthatóság elvét is – a megsértésével fogadták el, mivel a felperes számára nem tették lehetővé, hogy bármilyen módon azonosítsa vagy tisztázza az ECHA által a határozatának alátámasztásához használt kritériumokat vagy tényezőket.
               
            
         (1)  A vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről szóló, 2006. december 18-i 1907/2006/EK európai parlamenti és tanácsi rendelet (HL 2006. L 396., 1. o.; helyesbítések: HL 2007. L 136., 3. o.; HL 2010. L 118., 89. o.; HL 2015. L 212., 39. o.).